Der gik over to uger, inden Thomas gik til angreb, hvilket skabte stor bekymring hos præsident [[Abraham Lincoln]] og generalløjtnant [[Ulysses S. Grant]], som forudså, at Hood var klar til en invasion af Nordstaterne. Grant sagde senere om situationen: "Hvis jeg havde været Hood, ville jeg være gået mod [[Louisville (Kentucky)|Louisville]] og videre nordpå, til jeg nåede [[Chicago]]." Lincoln havde ikke megen tålmodighed overfor langsomme generaler og bemærkede om situationen: "Det minder om [[George B. McClellan|McClellans]] og [[William Rosecrans|Rosecrans]]' strategi om ikke at foretage sig noget og lade rebellerne plyndre landet."<ref>Sword, p. 278.</ref> Grant lagde pres på Thomas for at få ham til at rykke frem, trods en kold snestorm, som slog til den 8. december, der stoppede meget af befæstningsarbejdet på begge sider. Nogle få dage senere sendte Grant en hjælper af sted for at afløse Thomas som hærchef, i den tro at Hood ville slippe gennem fingrene på ham. Den 13. december fik generalmajor [[John A. Logan]] besked på at tage til Nashville og overtage kommandoen, hvis Thomas ikke havde iværksat operationer, når han nåede frem. Han nåede til [[Louisville (Kentucky)|Louisville]] den [[15. december]], men den dag var slaget om Nashville endelig begyndt.
Historie